Ettepanek: Nõukogu määrus millega kohandatakse Euroopa parlamendi ja Nõukogu määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) I lisa (EMPs kohaldatav tekst) /* KOM/2008/0048 lõplik */





[pic] | EUROOPA ÜHENDUSTE KOMISJON | Brüssel 4.2.2008 KOM(2008) 48 lõplik Ettepanek: NÕUKOGU MÄÄRUS millega kohandatakse Euroopa Parlamendi ja nõukogu määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) I lisa (EMPs kohaldatav tekst) (komisjoni esitatud) SELETUSKIRI Euroopa Parlamendi ja nõukogu määrusega (EÜ) nr 882/2004 on loodud ühtlustatud raamistik ametlike kontrollide tegemiseks seoses sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmisega. Nimetatud määruses sätestatakse sööda ja toidu ametlikud kontrollid, mis hõlmavad ka ühenduse territooriumile imporditud sööta ja toitu. Määruse I lisas on loetletud territooriumid, mille suhtes määrust kohaldatakse. Määrus võeti vastu 30.4.2004, s.t enne uute liikmesriikide ühinemist. I lisa ei ole veel muudetud, et kaasata ka uued liikmesriigid. ELi laienemise ja sellest tulenevate kohanduste tõttu Euroopa Liidu aluslepingutes on vaja määrust (EÜ) nr 882/2004 kohaldada ka nende territooriumide suhtes. Seetõttu tuleks I lisa vastavalt muuta. Käesolev ettepanek ei mõjuta ühenduse eelarvet. Ettepanek: NÕUKOGU MÄÄRUS millega kohandatakse Euroopa Parlamendi ja nõukogu määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks) I lisa (EMPs kohaldatav tekst) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 57 lõiget 2, võttes arvesse komisjoni ettepanekut[1] ning arvestades järgmist: (1) Määrusega (EÜ) nr 882/2004[2] on loodud ühtlustatud raamistik ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks. Neid kontrolle kohaldatakse ekspordi suhtes ühendusse, ühenduse turule viimise suhtes ning kolmandatest riikidest saabuva ekspordi suhtes territooriumidele, mis on sätestatud nimetatud määruse I lisas. (2) Territooriumide loetelu tuleb täiendada, et kõik liikmesriigid kuuluksid määruse EÜ nr 882/2004 I lisa loetelusse. (3) Seepärast tuleks määrust (EÜ) nr 882/2004 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 882/2004 I lisa asendatakse käesoleva määruse lisaga. Artikkel 2 Käesolev määrus jõustub […] päeval pärast selle avaldamist Euroopa Liidu Teatajas . Seda kohaldatakse alates 1. aprillist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA „I LISA Artikli 2 lõikes 15 nimetatud territooriumid 1. Belgia Kuningriigi territoorium 2 Bulgaaria Vabariigi territoorium 3. Tšehhi Vabariigi territoorium 4. Taani Kuningriigi territoorium, välja arvatud Fääri saared ja Gröönimaa 5. Saksamaa Liitvabariigi territoorium 6. Eesti Vabariigi territoorium 7. Iirimaa territoorium 8. Kreeka Vabariigi territoorium 9. Hispaania Kuningriigi territoorium, välja arvatud Ceuta ja Melilla 10. Prantsuse Vabariigi territoorium 11. Itaalia Vabariigi territoorium 12. Küprose Vabariigi territoorium 13. Läti Vabariigi territoorium 14. Leedu Vabariigi territoorium 15. Luksemburgi Suurhertsogiriigi territoorium 16. Ungari Vabariigi territoorium 17. Malta Vabariigi territoorium 18. Madalmaade Kuningriigi territoorium Euroopas 19. Austria Vabariigi territoorium 20. Poola Vabariigi territoorium 21. Portugali Vabariigi territoorium 22. Rumeenia territoorium 23. Sloveenia Vabariigi territoorium 24. Slovaki Vabariigi territoorium 25. Soome Vabariigi territoorium 26. Rootsi Kuningriigi territoorium 27. Suurbritannia ja Põhja-Iiri Ühendkuningriigi territoorium” [1] ELT C xxx, xx.xx.xxxx, lk xx. [2] ELT L 165, 30.4.2004, lk 1, parandatud versioon ELT L 191, 28.5.2004, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).